טאיקה וואטיטי

קורות חיים

וואטיטי נולד וגדל בוולינגטון שבניו זילנד. הוא למד בבית הספר התיכון "אונסלו קולג'". אביו, טאיקה וואטיטי, הוא חוואי ואמן בן שבט מאורי ילידי מניו זילנד. אמו, רובין (לבית כהן) היא ממוצא יהודי-רוסי מצד אביה וממוצא נוצרי-בריטי מצד אימה.
הוא אף השתמש בחלק מיצירותיו בשם המשפחה מצד אמו, "כהן", כשם עט.

קומדיה ומשחק

בזמן שהיה תלמיד דרמה באוניברסיטת ויקטוריה שבולינגטון, וואטיטי היה חלק מהרכב קומי בן חמישה חברים בשם "So You're a Man", שזכה להצלחה רבה ברחבי אוסטרליה. בהמשך וואטיטי היה חלק מן הצמד "The Humourbeasts" לצד ג'מיין קלמנט. הצמד זכה בפרס הנחשב ביותר לקומדיה בניו זילנד, פרס בילי טי, בשנת 1999.
וואטיטי פעל גם על המסך מאז תחילת הקריירה שלו. הוא זכה בפרס קולנוע מקומי על עבודתו כאחד התלמידים בסרט "המציצים" בשנת 1999, והיו לו תפקידים קטנים גם בסרטים נוספים כמו "הכביש" ובסדרת הטלוויזיה "הסטריפ".
וואטיטי שיחק לצד תומאס קלמקו וראיין ריינולדס, בסרט גיבורי העל גרין לנטרן. ואף השתתף בשני סרטים משלו "הילד" בשנת 2010 וב"מה שאנחנו עושים בצל" 2014, אותו כתב וביים יחד עם ג'מיין קלמנט. וואטיטי מגלם את דמותו של קורג ביקום הקולנועי של מארוול וכן בסרט תור: ראגנארוק אותו ביים.

יצירת סרטים

בין מגוון תחומי העניין והאומנות, וואטיטי החל לעשות סרטים קצרים קומיים לתחרות סרטים שנערכה בניו זילנד. בשנת 2004 סרטו הקצר השני, "שתי מכוניות" זיכה אותו במועמדות לפרס האוסקר. זכור כי וואטיטי העמיד פנים שהוא נרדם בזמן הקראת המועמדויות.
סרטו העלילתי הראשון, היה הקומדיה הרומנטית המוזרה "Eagle vs Shark", ששוחר להפצה בבתי הקולנוע בארצות הברית בהפצה מוגבלת במהלך 2007. באותה השנה וואטיטי כתב וביים פרק אחד מתוך התוכנית טיסת הקונקורד והיה הבמאי של פרק אחר.
סרטו השני בו שיחק "ילד", הוקרן בבכורה בפסטיבל הסרטים של סאנדנס 2010, והיה אף מועמד לפרס השופטים הגדול. הסרט זכה לתשבחות וביקורות נלהבות עם שחרורו בניו זילנד. לאחר ההצלחה של "ילד" וואטיטי קיווה ששירו "Poi E" יגיע בפעם השנייה למקום הראשון במצעד הפזמונים של ניו זילנד. השיר הגיע בסופו של דבר למקום השלישי. בשנת 2011, ביים וואטיטי את הסדרה "Super City" בכיכובה של מדלן סמי, המגלמת חמש דמויות המתגוררות בעיר אחת.
בשנת 2013, וואטיטי היה שותף בהפקה כתיבה ואף כבמאי ושחקן בסרט הקומדיה ערפדים "מה אנו עושים בצללים". סרטו הרביעי של וואטיטי "Hunt for the Wilderpeople", הוקרן בפסטיבל סאנדס 2016. כאשר שוחרר שוב בניו זילנד, הסרט שבר כל שיא כולל את השיא אותו קבע סרטו הקודם של וואטיטי לפתיחה הטובה ביותר בקופות. 
בשנת 2016, וואטיטי כתב את התסריט הראשוני לסרט מואנה של דיסני. 
בשנת 2017, וואטיטי זכה בפרס השנה החדשה לניו זילנד, אך לא הצליח להגיע לקבל את הפרס באופן אישי בגלל התחייבויות עבודה קודמות.
בהמשך, ביים וואטיטי את סרטו ההוליוודי הגדול הראשון,"תור: ראגנארוק" של אולפני מארוול אשר פורסם באוקטובר 2017. עוד בעבר כתב וביים וואטיטי שני סרטים קצרים העוסקים בת'ור ביקום הקולנועי של מארוול, מאוחר יותר הוא הובא להתייעצות עם כריסטופר מרקוס וסטיבן מק'פילי תסריטאי "הנוקמים: מלחמת האינסוף", למען עלילתו של ת'ור בתחילת הסרט.
וואטיטי היה אמור לשתף פעולה עם מארק גוסטפסון בכדי לביים את סרט האנימציה "בועות" העוסק בחייו של מייקל ג'קסון שנראים מנקודת מבטו של השימפנזה חיית המחמד שלו. עם זאת וואטיטי עזב את הפרויקט בשנת 2019 בגלל לוח זמנים עמוס של עבודה. לפי שמועות וואטיטי עובד על סרט המשך לסרט המצליח הקודם שלו "מה אנו עושים בצללים".
ב-2019 וואטיטי כתב וביים את הסרט "ג'וג'ו ראביט", המבוסס על ספר מאת כריסטין לוננס ועוסק בילד נאצי שהוריו מסתירים בביתם ילדה יהודיה. וואטיטי מגלם בסרט את אדולף היטלר, שהוא חברו הדימיוני של הילד.
ב-16 ביולי 2019, הוכרז כי וואטיטי יחזור לתפקידו כבמאי ותסריטאי בסרט המשך ל"תור: ראגנארוק" מבית היקום הקולנועי של מארוול, "תור: אהבה ורעם" בו תככב נטלי פורטמן.

חיים אישיים

מאז 2011 הוא נשוי למפיקה צ'לסי וינסטנלי. ב-2012 נולדה בתם הבכורה. ב-2015 נולדה בתם השנייה.